Anklager ved Nordjyllands Politi Peter Rask skulle fredag klokken 12 forsøge at få en mand fra Hjørring-området varetægtsfængslet. Det lykkedes og manden blev fængslet i fire uger frem til 17. april. Han blev anholdt torsdag og er sigtet efter straffelovens paragraf 191 ved at være i besiddelse af en større mængde amfetamin med henblik på videresalg. på grund af den videre efterforskning hvor man blandt andet vil se på hvor stofferne kom fra og hvem de skulle sælges til, blev dørene i retten lukket.
Retten i Hjørring skal fredag klokken 12 tage stilling til om en mand fra Hjørring skal varetægtsfængsles i en narkosag.